gu en en en en en en gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu en de en en en en en en en en en de en en en gu gu en gu en gu en gu en en en en fa en en en gu en gu en gu en gu en gu en en en en en en nb en en ca nds es en gu en gu en en
NMC બિલના વિરોધમાં ડોકટરો આજે હડતાળ પર -
સવારે છથી સાંજે છ વાગ્યા સુધી બધા ખાનગી દવાખાના, લેબોરેટરીમાં સેવા ખોરવાશે બિલ પાછુ ખેંચવા માંગણી
તબીબી સેવા અને શિક્ષણ પર તરાપ સમાન લોકશાહી વિરોધી અને ગરીબો વિરોધી એવું વિવાદીત નેશનલ મેડિકલ કમીશન(એનએમસી)બીલ-૨૦૧૭ના વિરોધમાં  ગુજરાતભરના ડોકટરો હડતાળ પર જવાના છે. જેના કારણે સવારે ૬-૦૦ વાગ્યાથી લઇ સાંજના ૬-૦૦ વાગ્યા સુધી રાજયના તમામ દવાખાના, લેબોરેટરીમાં આરોગ્ય વિષયક સેવા ખોરવાઇ જશે. જા કે, આકÂસ્મક અને ઇમરજન્સી સેવાઓ ચાલુ રહેશે. કેન્દ્ર સરકારના વિવાદીત એનએમસી બીલના વિરોધમાં ગુજરાત સહિત દેશભરના પોણા ત્રણ લાખથી વધુ ડોકટરો પણ આવતીકાલની હડતાળમાં જાડાઇ પોતાનો વિરોધ વ્યકત કરશે. એનએમસી બીલ બિનલોકશાહી, ગરીબ વિદ્યાર્થીઓને નુકસાનકર્તા અને તબીબી સેવા અને શિક્ષણના અÂસ્તત્વ પર ખતરા સમાન હોઇ કેન્દ્ર સરકારે તાત્કાલિક તેને પાછું ખેંચવું જાઇએ એવી જારદાર માંગણી આજે ઇÂન્ડયન મેડિકલ એસોસીએશન, ગુજરાત રાજય બ્રાંચના પ્રમુખ ડો.ભૂપેન્દ્ર શાહ અને માનદ્‌ મંત્રી ડો.કમલેશ સૈનીએ જણાવ્યું હતું. તેમણે વધુમાં જણાવ્યું હતું કે, કેન્દ્રના વિવાદીત એનએમસી બીલને લઇ થોડા સમય પહેલાં જ શહેરમાં આઇએમએની ૨૧૯મી કારોબારી સમિતિની મહત્વની બેઠક યોજાઇ હતી અને આજે પણ આઇએમએ, ગુજરાત રાજય બ્રાંચની એકશન કમીટીની બેઠક યોજાઇ હતી. જેમાં આ બિલને સૂચિત સુધારા બાદ પણ ધનિકો તરફી ગણાવાયું હતું. એનએમસી બીલના કારણે એકબાજુ ગરીબો અને વંચિત વર્ગ માટે તબીબી શિક્ષણ અપ્રાપ્ય બની જશે અને બીજીબાજુ સમાજના માત્ર ધનિક અને સાધન સંપન્ન વર્ગના લોકો જ ડોક્ટર્સ બની શકશે, જે બાબત કોઇપણ ભોગે સ્વીકાર્ય ના હોઇ શકે.
હાલમાં મોટાભાગના રાજ્યોમાં સુપ્રીમ કોર્ટના આદેશના પગલે ફી નિશ્ચિત કરતી સમિતિની રચના કરાઈ છે. આથી મોટાભાગના રાજ્યોમાં રાજ્ય સરકારો ખાનગી મેડિકલ કોલેજોમાં ૫૦ ટકાનો ક્વોટા ધરાવે છે. આ સરકારો દ્વારા મેરીટના આધારે પસંદ કરાયેલા વિદ્યાર્થી સરકારી મેડિકલ કોલેજો જેટલી ફી ચૂકવે છે. હાલ મેડિકલમાં ગરીબ અને જરૂરિયાતમંદ વિદ્યાર્થીઓને પ્રવેશની તક પ્રાપ્ય છે પરંતુ એનએમસી બીલ મારફતે કેન્દ્ર સરકાર આ બધું જ બદલી નાંખવા માગે છે. હકીકતમાં આ એવું બીલ છે, જે ધનિકો માટે અનામત ધરાવે છે. ઇÂન્ડયન મેડિકલ એસોસીએશન, ગુજરાત રાજય બ્રાંચના પ્રમુખ ડો.ભૂપેન્દ્ર શાહ અને માનદ્‌ મંત્રી ડો.કમલેશ સૈનીએ વધુમાં જણાવ્યું કે,એમબીબીએસની ફાઈનલ પરીક્ષાને કેન્દ્રીય સ્તરે સંચાલિત રાખવાનો વિચાર ગ્રામીણ અને આદિવાસી વિસ્તારોના વિદ્યાર્થીઓ માટે ખૂબ જ હાનીકારક હશે. આ પરીક્ષાઓ શહેરી અને ધનિક વર્ગ પ્રત્યે પૂર્વગ્રહથી તૈયાર થઈ હશે, જેનાથી ગરીબ અને પછાત વર્ગના સમાજના વિદ્યાર્થીઓને વંચિત રખાશે. સ્ટેટ મેડિકલ કાઉન્સિલ્સની રચના રાજ્ય વિધાનસભાના કાયદાઓ દ્વારા થઈ છે. તે સંપૂર્ણપણે રાજ્ય સરકારોના નિયંત્રણ હેઠળ છે અને તેઓ ખાસકરીને મેડિકલ પ્રેક્ટિસના નિયમનમાં કામ કરવા માટે સ્વતંત્ર છે. તેઓ મેડિકલ શિક્ષણમાં હસ્તક્ષેપ કરી શકે નહીં. એનએમસીના અમલથી મેડિકલ શિક્ષણ પર નિયંત્રણો મૂકાશે અને પસંદગીનો અભાવ આવશે. દરેક પ્રકારના મુદ્દાઓ માટે રાજ્યની મેડિકલ પરિષદોએ નેશનલ મેડિકલ કમિશન હેઠળ બંધનકારક બની જશે. બીલનું સમવાય વિરોધી માળખુ રાજ્ય સરકારો, રાજ્ય મેડિકલ પરિષદો અને રાજ્યની હેલ્થ યુનિવર્સિટીઓને હાંસિયામાં ધકેલી દે છે, જે બંધારણ અને ભારતની કલ્પના પર સીધો હુમલો છે. તબીબી વ્યવસાયની સ્વાયત્તતાને કચડી નાખવાના દેશના સ્વાસ્થ્ય પર અણધાર્યા પરિણામો આવશે, જેને આગામી સમયમાં અનેક પેઢીઓ સુધી દૂર કરી શકાશે નહીં. એનએમસી જેવો ગરીબો વિરોધી, લોકો વિરોધી અને સમવાય વિરોધી કાયદો પસાર થઈ જશે તો માત્ર સ્વાસ્થ્ય ક્ષેત્ર પર જ નહીં, પરંતુ દેશના સમવાયી માળખા પર પણ ગંભીર અસર પડશે. ઈન્ડિયન મેડિકલ એસોસિએશન લોકોના સ્વાસ્થ્ય પ્રત્યે તેની કટીબદ્ધતા પૂરી કરવા નેશનલ મેડિકલ કમિશન ૨૦૧૭ને નકારી કાઢે છે અને સીધા લોકો સમક્ષ આ મુદ્દો લઈ જઈને લોકો વિરોધી આ ખરડા સામે લડત ચલાવવાનો ઠરાવ પસાર કરે છે. સરકાર બળજબરીપૂર્વક આ બીલ પસાર કરવાનો પ્રયાસ કરશે તો સરકારે ગંભીર પરિણામોનો સામનો કરવો પડશે એવી ચીમકી પણ તેમણે ઉચ્ચારી હતી.
Tagged Doctor Gujarat Health nmc bill strike
અમદાવાદ શહેરમાં ભુવાનું સામ્રાજ્ય : લોકો ત્રાહિમામ
પ્રિયંકા ચોપડા અને નિક જાનસ ઓક્ટોબરમાં લગ્ન કરશે
ફાઇવસ્ટાર હોટલોમાંથી ટૂંક સમયમાં બાથટબ ગાયબ થશે
February 28, 2018 AajnoYug_admin
ભદ્ર પ્લાઝા પરિસરમાં વિજયપદ્મ ગરબા સ્પર્ધા તંત્ર અને દબાણવાળાઓ વચ્ચે ઉંંદર- બિલાડીની રમત
October 13, 2018 AajnoYug_admin
શ્રદ્ધા અને નોરા ફતેહી ટૂંકમાં જ ફિલ્મના શૂટિંગમાં જાડાશે
February 1, 2019 AajnoYug_admin
Leave a Reply Cancel reply
Your email address will not be published. Required fields are marked *
પેટન્ટ-ટ્રેડમાર્ક : અમેરિકા, અને ચીનથી ભારત પાછળ
February 25, 2019 AajnoYug_admin
દંપત્તિઓ માટે આઇવીએફ સેન્ટર આશીર્વાદ સમાન છે
February 25, 2019 AajnoYug_admin
ખેતરમાં વાવેલો ૫૦૦ કિલો ગાંજા-અફીણનો જથ્થો કબ્જે
February 25, 2019 AajnoYug_admin
સેના પર તમામ ભારતીયને ગર્વ છે : મુખ્યમંત્રી રૂપાણી
February 25, 2019 AajnoYug_admin
નોટબંધી અને જીએસટીથી પણ મોટો દેશભરમાં ખળભળાટ સર્જે તેવું મોદી સરકારે અભૂતપૂર્વ જાહેરનામું બહાર પાડ્યું
February 23, 2019February 23, 2019 AajnoYug_admin
Thank you for Visiting
Contact : Aajno Yug E News
Lati Bazar, N/r S.T Bus Stop,
Call:  +91 94284 12424
આપની આસપાસ ની સમસ્યા અમોને મોકલો..
Click Here to Submit
આપની કે આપના વિસ્તાર ની સમસ્યાઓ અમોને મોકલો પૂરતી માહિતી સાથે અમો તેનો યોગ્ય ઉકેલ લાવવા પ્રયન્ત કરીશું.
Aajno Yug @2018 All Rights Reserved - Website by BrandPAPA.com | Hosted by MyHostDost | Theme: News Portal by Mystery Themes.